Alle danskere, der tager imod tilbuddet vaccinen mod coronavirus, kan være vaccineret med andet stik senest 27. juni. Det fremgår af en vaccinationskalender på Sundhedsstyrelsens hjemmeside. Udmeldingen kommer samme dag, hvor Danmark har sikret sig 3,9 millioner doser af coronavaccine, efter at EU har indgået en ny aftale med Pfizer og BioNTech. Fredag viste tal fra Statens Serum Institut, at mindst 102.092 personer frem til fredag morgen fået den første af to doser coronavacciner fra Pfizer og BioNTech. Det svarer til 1,75 procent af befolkningen. Det danske vaccinationsprogram begyndte 27. december, og opgørelsen går frem til fredag morgen klokken 04.30. Tallet er dog forbundet med usikkerhed, da der kan være forsinkelser i tallene, lyder det fra Statens Serum Institut. Direktør for Statens Serum Institut, Henrik Ullum, glæder sig på, at Danmark har passeret 100.000 vaccinerede. - Flot samarbejde mellem regionerne, kommunerne, de praktiserende læger, Sundhedsstyrelsen og Lægemiddelstyrelsen, skriver han på Twitter. Vacciner til 18,8 millioner danskere Ifølge Lægemiddelstyrelsen er der indkøbt vaccinationer, så der i princippet kan vaccineres op mod i alt 18,8 millioner borgere i Danmark.

Referat:
Forsommeren kan blive et reelt vendepunkt i kampen for at komme tilbage til en mere normal hverdag.